recursal/SuperWikiNEXT-32B huggingface dataset:
Ο **Ρόμπερτ Ράναλφ Μάρετ** (*Robert Ranulph Marett*, 13 Ιουνίου 1866 - 18 Φεβρουαρίου 1943) ήταν Βρετανός εθνολόγος. Εκπρόσωπος της βρετανικής εξελικτικής σχολής, ασχολήθηκε ιδιαίτερα με την θρησκευτική εθνολογία. Σε αυτό το επιστημονικό πεδίο τροποποίησε την εξελικτική κλίμακα που πρότεινε ο Τέιλορ, που τοποθέτησε εν αρχή τον ανιμισμό. Ο Μάρετ επινόησε την έννοια του *μαγικού προανιμισμού*, μιας απρόσωπης δύναμης την οποία ταύτισε με τον μελανήσιο όρο *μάνα*. Η ιδέα του μάνα ως ψυχικού παρά πολιτισμικού προϊόντος αναπτύχθηκε κυρίως στο έργο του *Το Κατώφλι της Θρησκείας*, (1909, με το οποίο προσπάθησε να εγκαθιδρύσει το εννοιολογικό πλαίσιο τέτοιων προϋποτιθέμενων εννοιών στη θρησκεία , στο *Ανθρωπολογία* το (1912) και στο Ψυχολογία και Λαογραφία, το (1920). Ο Μάρετ έγινε Λέκτορας της Κοινωνικής Ανθρωπολογίας το 1910 στο πανεπιστήμιο της Οξφόρδης και το 1914 ίδρυσε ανεξάρτητο τμήμα Κοινωνικής Ανθρωπολογίας. 

Ο Ρόμπερτ Ράναλφ Μάρετ -πεπεισμένος ότι ο πρωτόγονος άνθρωπος δεν είχε αναπτύξει την απαραίτητη διάνοια ακόμη για να διατυπώσει έστω τις απλοποιημένες ερμηνείες που πρότεινε ο Έντουαρντ Μπάρνετ Τέιλορ άσκησε κριτική στις θεωρίες του περί ανιμισμού, υποθέτοντας ότι η θρησκεία στα πρώιμα στάδιά της ήταν περισσότερο συναισθηματική και διαισθητική ως προς τις πηγές της. Κατά την άποψή του ο πρωτόγονος άνθρωπος αναγνώριζε εμψυχωμένα αντικείμενα εξαιτίας των ιδιαίτερων χαρακτηριστικών τους. Θεωρούσε επίσης ότι μεταχειριζόταν όλα τα αντικείμενα ως έμψυχα, αλλά ποτέ δε διέκρινε την ψυχή ως κάτι διακριτό από το σώμα. θεωρώντας ιστορικά τεκμηριωμένο το γεγονός ότι ο πρωτόγονος πίστευε στο *μάνα*, ο Μάρετ θεώρησε ασήμαντο το πώς απέκτησαν οι άνδρες και οι γυναίκες την πεποίθηση ότι το πνεύμα ή η ψυχή ενοικεί σε όλα τα αντικείμενα.

Εργογραφία - Διαλέξεις
----------------------

* *The Threshold of Religion*, (1909) - (Το Κατώφλι της Θρησκείας)
* *Anthropology*, (1912) (Ανθρωπολογία)
* *Psychology and Folklore*, (1920) - (Ψυχολογία και Λαογραφία)
* 1930–1932: *Faith, Hope and Charity in Primitive Religion* - (Πίστη, Ελπίδα και Ευσπλαχνία στην Πρωτόγονη Θρησκεία)
* 1930–1932: *Sacraments of Simple Folk*, (Ιερά Μυστήρια του Απλού Λαού)

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12352051c. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6hr8ht2. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12352051c. Ανακτήθηκε στις 10  Οκτωβρίου 2015.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69925385
* **AA**: 11423
* LCCN: n79003975
* ISNI: 0000 0001 2281 5188
* GND: 126579032
* SUDOC: 032502982
* BNF: cb12352051c (data)
* BIBSYS: 90155748
* NLA: 36568493
* NDL: 00524159
* NKC: xx0183295
* CiNii: DA02510948

 |

 |
Ο **Ρόμπερτ Ρένφρο**, γεννημένος στις 13 Μαρτίου 1969 στην Στυρία της Αυστρίας, είναι Αμερικανός πρώην καλαθοσφαιριστής αυστριακής καταγωγής, ο οποίος αγωνιζόταν στην θέση του σέντερ.

Βιογραφία
---------

Ο Ρένφρο φοίτησε στη στρατιωτική σχολή του Ρίβερσαϊντ το 1987, αλλά παραιτήθηκε λίγο αργότερα και αποφάσισε να ακολουθήσει καριέρα στην καλαθοσφαίριση.

Αγωνίστηκε μέχρι το 2003, φορώντας μεταξύ άλλων την φανέλα της ισπανικής Τενερίφης, του Άρη Θεσσαλονίκης, της Δάφνης και του Γ.Σ. Λάρισας.

Με την ομάδα του Άρη αγωνίστηκε τη σεζόν 2001-02, πετυχαίνοντας μόλις εννέα πόντους σε δεκαπέντε αγώνες πρωταθλήματος (Μ.Ο. 0,6), ενώ μάζεψε 32 ριμπάουντ (2,1 ανά αγώνα).

Την επόμενη και τελευταία χρονιά της καριέρας του, φόρεσε την φανέλα της Δάφνης, καταλαμβάνοντας τη δέκατη θέση στο πρωτάθλημα της Α2.

Πηγές
-----

* Robert Renfroe Basketball Player Profile
* Robert Renfroe | Basketball | Athlete Preview | GolGolGol.net[*νεκρός σύνδεσμος*]
Η **Φιλοσοφία των Νεότερων Χρόνων** (17ος και 18ος αιώνας) είναι τμήμα της φιλοσοφικής ιστορίας, το οποίο αφενός επηρεάζεται από τη νέα φυσική κοσμοθεωρία (Κοπέρνικος, Γαλιλαίος) και τις νέες μαθηματικές μεθόδους (αναλυτική γεωμετρία) αφετέρου δε ώθησε τις πολιτικές ανατροπές, με αποκορύφωμα την Γαλλική Επανάσταση.

Ορθολογισμός
------------

Ο απώτερος στόχος του ορθολογισμού, ή *ρασιοναλισμού* ήταν αντίθετος με αυτόν του εμπειρισμού. Αυτή η διαφορά μπορεί να διατυπωθεί ως εξής: ένας ρασιοναλιστής φιλόσοφος θέτει ως βάση για την φιλοσοφική του κοσμοθεωρία κυρίως το *λογικό συμπέρασμα*, ενώ ένας εμπειριστής λαμβάνει υπόψη του στην προσπάθεια του για κατανόηση του κόσμου μόνο υποθέσεις, οι οποίες ανάγονται αποκλειστικά και μόνο στην *αισθητή αντίληψη*. Μολαταύτα, σε πολλά κείμενα ρασιοναλιστών φιλόσοφων συνυπάρχουν επίσης και εμπειρικά στοιχεία, και αντιθέτως.

Ως ιδρυτής του ρασιοναλισμού ισχύει ο Ρενέ Ντεκάρτ. Άλλοι σκεπτικιστές, όπως για παράδειγμα ο Ολλανδός Μπαρούχ Σπινόζα και ο Γερμανός *Homo Universalis* Γκότφριντ Βίλχελμ Λάιμπνιτς ακολούθησαν τον καρτεσιανό ρασιοναλισμό και τον μετεξέλιξαν.

### Ρενέ Ντεκάρτ

Ο Ρενέ Ντεκάρτ σε πορτραίτο του Φρανς Χαλς, 1648
Κύριο λήμμα: Ρενέ Ντεκάρτ
Ο Καρτέσιος (Ρενέ Ντεκάρτ, 1596-1650) ήταν μαθηματικός, φιλόσοφος και επιστήμονας των φυσικών επιστημών.
Συχνά του αποδίδεται ο τίτλος "Πατέρας της νεότερης φιλοσοφίας", μιας και ίδρυσε τον σύγχρονο ρασιοναλισμό. Η κατεύθυνση της σκέψης, την οποία ο Καρτέσιος επηρέασε, ονομάζεται καρτεσιανισμός.

Για πρώτη φορά ο Καρτέσιος ανέπτυξε την μέθοδο της φιλοσοφικής σκέψης στο έργο του *Λόγος περί της Μεθόδου*, στο οποίο παρατάσσει με τη σειρά κανόνες, τους οποίους πρέπει κανείς να ακολουθήσει έτσι ώστε να καταλήξει στην πραγματική γνώση.
**Σαμία ορφανή** είναι δράμα του Αλέξανδρου Σταματιάδη

Υπόθεση
-------

Η Αγγελική είναι ένα ορφανό κορίτσι που βρίσκεται υπό την προστασία της κυρίας Διοσκούρου, μιας πλούσιας χήρας, η οποία έχει έναν γιο, τον Πυθαγόρα. Ο Πυθαγόρας έχει ερωτευτεί την Αγγελική, όπως και ο φίλος του Αντώνιος, δικηγόρος στο επάγγελμα. Η ορφανή Αγγελική εξομολογείται σε έναν ιερέα πως είναι φυγόδικη, καταδικασμένη από το δικαστήριο της Χαλκίδας για εγκλήματα που δεν έχει διαπράξει. Οι συγγενείς μια πλούσιας που έχει πεθάνει -κυρία Διοσκούρου-, η οποία της έχει αφήσει όλη της την περιουσία, την κατηγορούν για τον θάνατό της, ενώ πέτυχαν την απόσπαση της περιουσίας από αυτήν.
Ο ιερέας επιθυμεί να αναλάβει υπό την προστασία του την ορφανή Αγγελική. Ο Αντώνιος την φλερτάρει στενά εκβιάζοντάς την να πάει μαζί του. Εκείνη καλεί σε βοήθεια. Ο Πυθαγόρας την συναντά και θέλει να παντρευτούν, όμως εκείνη δεν θέλει αν και τον αγαπάει. Ο δικηγόρος επιτίθεται ξανά στο σπίτι, αλλά βρίσκει μέσα την κυρία Διοσκούρου και φεύγει. Κατά την διάρκεια της καταιγίδας που έχει στο μεταξύ ξεσπάσει, πέφτει κεραυνός και καίει το σπίτι όπου βρίσκεται η Διοσκούρου και αυτή σκοτώνεται. Τελικά, στην ανάκριση που ακολουθεί, ο δικηγόρος αναγκάζεται να ομολογήσει την ενοχή του.

Πληροφορίες
-----------

Η *Σαμία η ορφανή* ή *Ο θρίαμβος της αρετής* πρωτοεκδόθηκε το 1863. Είναι διασκευή του *Therese ou l' orpheline de Geneve* του Ντυκάνζ (1820)

Παραπομπές
----------

1. ↑  Βάλτερ Πούχνερ, «Σαμία ορφανή», Ανθολογία Νεοελληνικής Δραματουργίας, τομ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.326

Πηγή
----

* Βάλτερ Πούχνερ, «Σαμία ορφανή», Ανθολογία Νεοελληνικής Δραματουργίας, τόμ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.327-336
Η εφημερίδα **Χριστιανισμός** είναι μηνιαία χριστιανική εφημερίδα, που άρχισε να εκδίδεται το 1986 από την Ελευθέρα Αποστολική Εκκλησία Πεντηκοστής. Αν και σε εσωτερικό φύλλο αναγράφεται μια ενδεικτική τιμή 0,1 ευρώ, πάντα διανέμεται δωρεάν.

Το πρώτο φύλλο του *Χριστιανισμού* (15 Ιανουαρίου 1986) κυκλοφόρησε σε 10.000 φύλλα, αλλά μέχρι το τέλος του ίδιου χρόνου η μηνιαία κυκλοφορία έφτασε τα 50.000 φύλλα. Το Μάιο του επόμενου χρόνου (1987) ξεπέρασε τα 90.000 φύλλα, ενώ όταν άρχισε να εκδίδεται και στα Αγγλικά (ως *Chistianity*) η κυκλοφορία της προσέγγισε τα 135.000 φύλλα μηνιαίως. Σήμερα η κυκλοφορία του *Χριστιανισμού* φτάνει τα 170.000 φύλλα μηνιαίως (περισσότερα από 2.000.000 φύλλα ετησίως) εκδίδεται σε 9 γλώσσες  και αποστέλλεται σε 65 χώρες.

Όσον αφορά την ύλη, ο *Χριστιανισμός* περιλαμβάνει θέματα χριστιανικά, θεολογικά, ιστορικά επιστημονικά, ενημερωτικά, επικαιρότητας, εκκλησιαστικές ειδήσεις, συνεντεύξεις καθώς και μαρτυρίες πίστεως διάφορων Χριστιανών. Σε σταθερές στήλες αρθρογραφούν οι ιατροί Αλέκος Περάκης (στήλη *Χριστιανισμός και Επιστήμη*), Λεωνίδας Φέγγος καθώς και πλήθος άλλων συνεργατών.

Επί σειρά ετών υπεύθυνος έκδοσης της εφημερίδας ήταν ο Λεωνίδας Φέγγος. Από τον Μάρτιο του 2008, υπεύθυνος ανέλαβε ο Χρήστος Κατσιγιάννης, ανανεώνοντας το περιεχόμενο, την εμφάνιση, τις στήλες και τους συνεργάτες της εφημερίδας. Από το Μάρτιο του 2016 εκδότης είναι ο Σπύρος Φέγγος.

Υποσημειώσεις
-------------

1. ↑  τα πρώτα χρόνια της κυκλοφορίας της ήταν δεκαπενθήμερη
2. ↑  ISBN 960-90134 - Κωδικός Υπουργείου Τύπου 3276
3. ↑  *Ελευθέρα Αποστολική Εκκλησία Πεντηκοστής - Η ιστορία της. Τι πιστεύει. Πως πολιτεύεται.*, Εκδόσεις ΟΡΟΣ, Αθήνα 2006, σελ. 47
4. ↑  Ελληνικά, Αγγλικά, Γαλλικά, Γερμανικά, Ισπανικά, Βουλγαρικά, Τούρκικα, Αλβανικά, Σλοβάκικα

Βλέπε επίσης
------------

* Χριστιανισμός (Ραδιοφωνικός Σταθμός)

Εξωτερικοί σύνδεσμοι
--------------------

* Η ύλη του "Χριστιανισμού" online.
* σε μορφή PDF
Η **Σαμάνθα Κριστοφορέττι** (ιταλ. *Samantha Cristoforetti*, γενν. 26 Απριλίου 1977) είναι η πρώτη Ιταλίδα αστροναύτης.

Βιογραφικά δεδομένα
-------------------

Η Σαμάναθα Κριστοφορέττι γεννήθηκε στο Μιλάνο το 1977. 

Σπούδασε μηχανολογία στο Τεχνικό Πανεπιστήμιο του Μονάχου, αεροναυπηγική στο πανεπιστήμιο Federico II της Νάπολης, καθώς και στην Ιταλική Ακαδημία Αεροναυτικής στο Ποτσουόλι, και εξειδικεύθηκε στο Euro-Nato Joint Jet Pilot Training στο Τέξας των Η.Π.Α.. Επίσης, σπούδασε στη Σχολή Αεροναυτικής και Διαστήματος στην Τουλούζη (École nationale supérieure de l'aéronautique et de l'espace) (2000) και στο Ρωσικό Πανεπιστήμιο Χημείας και Τεχνολογίας Μεντελέεβ (Mendeleev Russian University of Chemistry and Technology) από το 2000 ως 2001.. Μιλά τέσσερις ξένες γλώσσες: γερμανικά, αγγλικά, γαλλικά και ρώσικα. 

Υπηρέτησε στο 61ο σμήνος στο Λέτσε, στο 32ο σμήνος στην Amendola και στο 51ο σμήνος στην Istrana. Έχει περισσότερες από 500 ώρες πτήσης και έχει πετάξει με αεροσκάφη SF-260, T-37, T-38, MB-339A, MB-339CD, AM-X. 

Τον Μάιο του 2009 επιλέχθηκε (ανάμεσα σε 8.500 υποψηφίους) από τον Ευρωπαϊκό Οργανισμό Διαστήματος (ESA) για να γίνει αστροναύτης. Είναι η πρώτη Ιταλίδα αστροναύτης και η τρίτη γυναίκα αστροναύτης στην Ευρώπη.  Η πρώτη αποστολή στην οποία πήρε μέρος είχε την ονομασία, ISS Expedition 42/43 Futura. Η αποστολή αυτή ξεκίνησε στις 10 Νοεμβρίου 2014 και τελείωσε 4 μήνες μετά, στις 11 Μαρτίου του 2015. Κατά τη διάρκειά της, η Κριστοφορέττι έφτασε, με ένα ρωσικό διαστημόπλοιο *Σογιούζ*, μαζί με τον Ρώσο αστροναύτη Αντόν Σκάπλεροφ και τον Αμερικανό Τέρυ Βερτς, στον Διεθνή Διαστημικό Σταθμό, στις 24 Νοεμβρίου 2014.

Τον Μάρτιο του 2013 απονεμήθηκε στην Κριστοφορέττι το παράσημο *Ordine al merito della Repubblica italiana*.

Παραπομπές
----------

1. ↑  www.vu.nl/nl/nieuws-agenda/nieuws/2018/okt-dec/dies-natalis-19-oktober-2018.aspx.
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 20 Ιουλίου 2015.
5. ↑
6. ↑
7. ↑
8. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Samantha Cristoforetti στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9146635487841980406
* LCCN: no2021077312
* GND: 1178577848
* SUDOC: 241104246
* ICCU: LO1V431657

 |

 |
Ο **Σπυρίδων Στάης** (1859–1932) υπήρξε σημαίνων πολιτικός της νεότερης Ελλάδος με καταγωγή από τα Κύθηρα, πολλές φορές βουλευτής και επτά φορές υπουργός στην περίοδο 1903 - 1922.

Βιογραφία
---------

Γεννήθηκε το 1859 στα Κύθηρα. Το 1877 τελείωσε το 1ο Γυμνάσιο Αθηνών και στη συνέχεια σπούδασε στο Πανεπιστήμιο Αθηνών. Έγινε διδάκτορας μαθηματικών και εργάστηκε ως καθηγητής μαθηματικών σε δημόσια γυμνάσια. Αργότερα, το 1892 εισήλθε στο χώρο της πολιτικής. Εξελέγη βουλευτής Κυθήρων με το κόμμα του Χαριλάου Τρικούπη και μετά του Γεωργίου Θεοτόκη. Αργότερα, υπήρξε συνιδρυτής του Λαϊκού Κόμματος.

Συμμετείχε στις Κυβερνήσεις του Γεωργίου Θεοτόκη ως υπουργός Παιδείας. Το εκπαιδευτικό έργο του Σπυρίδωνος Στάη υπήρξε σημαντικό. Μια σειρά νομοσχεδίων που εισηγήθηκε και ψηφίστηκαν (όχι όλα) επί υπουργίας του, αποτέλεσαν σημαντικές καινοτομίες, ιδιαίτερα δε από τη στιγμή που η συγκεκριμένη περίοδος δε μπορεί να χαρακτηριστεί ως ιδιαιτέρως μεταρρυθμιστική, καθώς το κόμμα του Θεοτόκη ήταν διστακτικό και δεν επιχείρησε ρήξεις και συγκρούσεις με την κυρίαρχη πολιτική κατάσταση της εποχής. Όμως ο Σπυρίδων Στάης έμεινε στην ιστορία ως ο ιδρυτής των εμπορικών σχολών στις αρχές του εικοστού αιώνα. Επίσης διετέλεσε υπουργός Άνευ Χαρτοφυλακίου από τον Φεβρουάριο μέχρι το Μάρτιο 1921 στην Κυβέρνηση Καλογερόπουλου του 1921, υπουργός Εσωτερικών από 26 Μαρτίου 1921 έως 2 Μαρτίου 1922 στην Κυβέρνηση Δημητρίου Γούναρη 1921, Επισιτισμού από τον Μάρτιο μέχρι το Μάιο 1922 στην Κυβέρνηση Γούναρη 1922 καθώς και υπουργός Γενικός διοικητής Θεσσαλονίκης από Μάιο μέχρι Αύγουστο 1922 στην Κυβέρνηση Πέτρου Πρωτοπαπαδάκη 1922. Συνέβαλε καθοριστικά στη σύνταξη του νομοσχεδίου ίδρυσης της Ακαδημίας Αθηνών και υπήρξε μέλος της Επιτροπής Ολυμπιακών Αγώνων του 1896 κ.ά. Το έργο του στα Κύθηρα ήταν επίσης σημαντικό. Προώθησε την κατασκευή διδακτηρίων, εμπορικής σχολής και του Γυμνασίου Κυθήρων. Προσέφερε μέρος της περιουσίας του στο Πανεπιστήμιο Αθηνών, το γνωστό κληροδότημα Στάη, για την παροχή υποτροφιών στους Κυθηρίους σπουδαστές, που ισχύει μέχρι σήμερα.

Ο Σπυρίδων Στάης ήταν λαμπρός πολιτικός αλλά υπάρχει μία πράξη που αμαύρωσε το όνομά του. Πρόκειται για το έθιμο των μονομαχιών που έπαψε στις αρχές του 20ού αιώνα, αφού χύθηκε αρκετό αίμα και στο οποίο ενέδωσαν αρκετοί έλληνες πολιτικοί. Στις 18 Ιουνίου του 1904 ο Σπυρίδων Στάης, ενώ ήταν υπουργός για δεύτερη θητεία στην κυβέρνηση του Γεωργίου Θεοτόκη, δολοφόνησε το βουλευτή Τρικάλων Κωνσταντίνο Χατζηπέτρου. Όλα ξεκίνησαν από μία φραστική επίθεση του Χατζηπέτρου προς το Στάη, διότι δεν έχρισε καθηγητή Ανατομίας το φίλο του Μελισσηνό. Ο Στάης απάντησε σκληρά και τελικώς οδηγήθηκαν σε μονομαχία, παρά τις προσπάθειες του πρωθυπουργού Γεωργίου Θεοτόκη για επίτευξη συμβιβασμού. Στη μονομαχία με πιστόλια, ο Στάης ευστόχησε. Μετά το δυσάρεστο αυτό γεγονός παραιτήθηκε από υπουργός.

Απεβίωσε το 1932 στην Αθήνα και ενταφιάστηκε στη γενέτειρά του, τα Κύθηρα.

Πηγές - Παραπομπές
------------------

1. ↑
Ο **Ρόναλντ Χίκμαν** (Ronald Hickman, 21 Οκτωβρίου 1932 –17 Φεβρουαρίου 2011) ήταν σχεδιαστής αυτοκινήτων και εφευρέτης, νοτιοαφρικανικής καταγωγής. Κατοικούσε στο Τζέρσεϊ. Σχεδίασε το σπορ αυτοκίνητο Lotus Elan και ήταν ο εφευρέτης του Black & Decker.

Βιογραφία
---------

Γεννημένος στην Γκρέιταουν της Κουαζούλου Νατάλ (Νότια Αφρική), εργάστηκε ως υπάλληλος σε δικαστήριο μετά το πέρας των γυμνασιακών του σπουδών. Εν συνεχεία εγκαταστάθηκε στο Λονδίνο την δεκαετία του 1950 και εργάστηκε σε έναν μουσικό εκδότη. Στο Ντάγκεναμ δούλεψε για την εταιρεία Φορντ και αμέσως μετά έγινε διευθυντής της Lotus Engineering την δεκαετία του ' 60 Σχεδίασε το πρώτο στην Ευρώπη Lotus Europa ως μέρος του σχεδίου Lotus' GT40. Παρουσίασε το πτυσσόμενο κάθισμα από ξύλο και χάλυβα όταν κατέστρεψε μια καρέκλα που την χρησιμοποίησε για να σταθεροποιήσει ένα κομμάτι ξύλου που πριόνιζε, κατά την κατασκευή μιας ντουλάπας. Ο Χίκμαν επινόησε έναν ξύλινο πάγκο με ένα κενό στη μέση ώστε να συγκρατεί εκεί ένα κομμάτι ξύλου και μία πλατφόρμα ποδιού ώστε να το κρατά σταθερό. Η άδεια για το προϊόν απορρίφθηκε από την εταιρεία Stanley Tools με το αιτιολογικό ότι δεν έβλεπαν προοπτικές μεγάλης αγοράς, ωστόσο σήμερα έχουν πουληθεί περισσότερα από 30 εκατ. τέτοια καθίσματα.

Το 1977 εγκαταστάθηκε στο Σαιντ Μπρελάντ (Saint Brélade) του Τζέρσεϊ, όπου εργάστηκε σε εργοστάσιο σχεδιασμού. Πέθανε σε νοσοκομείο του νησιού σε ηλικία 78 ετών έπειτα από μακροχρόνια ασθένεια συνεπεία μιας πτώσης.

Παραπομπές
----------

1. ↑  www.bbc.co.uk/news/world-europe-jersey-12496609.
2. ↑  The Independent.co.uk, 19-2-2011.
3. ↑   Νεκρολογία στους Τάιμς, σελ. 92, 19-2-2011.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53416297
* LCCN: n96052714

 |

 |
|  |
| --- |
|  |
|  **Σας Χοτέπ *š3s-ḥtp* σε ιερογλυφικά** |

Η **Σας Χοτέπ** ήταν αρχαία πόλη της Αιγύπτου στον 11ο νομό της Άνω Αιγύπτου. Η πόλη αναφέρεται πρώτη φορά σε κείμενο της πρώτης ενδιάμεσου περιόδου.

Στο Μέσο Βασίλειο ήταν η πρωτεύουσα του νομού. Οι Έλληνες την ονόμαζαν **Κυψέλη**. Στη πόλη λατρευόταν ο Κνουμ, ως "Κνουμ ο άρχοντας της Σας Χοτέπ". Σήμερα έχει ταυτιστεί με την σημερινή Σούτμπ. Από την παλιά πόλη δεν υπάρχουν υπολείμματα διασώζεται μόνο η νεκρόπολη της πόλης που είναι στην σημερινή Ριφέχ.

Κατά τον μεσαίωνα ήταν επισκοπή, βοηθός επίσκοπος του μητροπολίτη Αντινόης σήμερα η Ρωμαιοκαθολική Εκκλησία δίνει τον τίλο τιμητικά.

Παραπομπές
----------

1. ↑  Klaas A. Worp, *A Checklist of Bishops in Byzantine Egypt (A.D. 325 - c. 750)*, in *Zeitschrift für Papyrologie und Epigraphik* 100 (1994) 283-318

Πηγές
-----

* Farouk Gomaa: *Die Besiedlung Ägyptens während des Mittleren Reiches, 1. Oberägypten und das Fayyum*, S. 250-51 Wiesbaden 1986 ISBN 3-88226-279-6
Ο **Σπυρίντων Ντζέροβ** (βουλγαρικά: Спиридон Джеров), ήταν βούλγαρος επαναστάτης συμμετέχων στην Ελληνική επανάσταση του 1821, μέλος της Φιλικής εταιρείας.

Ο Σπυρίντων Ντζέροβ γεννήθηκε στην Οχρίδα, που τότε ανήκε στην Οθωμανική Αυτοκρατορία. Μετακόμισε στο Μοναστήρι, όπου ασχολήθηκε με το εμπόριο. Με την υποστήριξη του Μητροπολίτη Μοναστηρίου, το 1821 ηγήθηκε της εξέγερσης της Φιλικής Εταιρείας στην περιοχή. Παραδόθηκε αργότερα από τον επίσκοπο και απαγχονίστηκε από τις τουρκικές αρχές στο μεγάλο παζάρι του Μοναστηρίου.

Εγγόνια του ήταν οι επαναστάτες Σπύρος, ο Λούκα, και ο στρατηγός Κλήμεντ Ντζέροβ.

Παραπομπές
----------

1. ↑  Коста Църнушанов, Охридското съзаклятие: предшественици, вдъхновители и дейци, σελ. 47
2. ↑  Бѣлевъ, Г. Ив (октомврий 1940). «Спиро Джеровъ». *Илюстрация Илиндень* (София: Илинденска организация) **XII** (118): 4 – 5. .
Ο **Πτολεμαίος Α΄**, λατινικά: Ptolemaeus‎, ιταλικά: Tolomeo‎, (απεβ. το 1126) ήταν κόμης του Τούσκουλου στο πρώτο τέταρτο του 12ου αι.. Ήταν γιος του Γρηγορίου Γ΄. Ο Πέτρος Πιζάνος, στη *Vita Paschalis II* αναφέρεται στον Πτολεμαίο Α΄ και τον ηγούμενο της Φάρφας ως σύμμαχους του βασιλιά με τον ίδιο τρόπο, που οι Άγιοι Πέτρος και Παύλος ήταν σύμμαχοι του πάπα.

Υποστήριξε τον πάπα Πασχάλη Β΄ και, το 1108, όταν ο πάπας έφυγε για το Μπενεβέντο, του δόθηκε η διοίκηση της Καμπανίας. Σύντομα, ο Πτολεμαίος Α΄, μαζί με τον Μπέραλντ της Φάρφας (ηγούμενο της Φάρφα) και τον Πέτρο Κολόννα, επαναστάτησαν ενάντια στην παπική εξουσία. Ο πάπας επέστρεψε με στρατεύματα από τον Ριχάρδο Β΄ της Γκαέτας και οι επαναστάτες δεν μπόρεσαν να πάρουν τον έλεγχο της Ρώμης.

Το 1111, ο βασιλιάς Ερρίκος Ε΄ της Γερμανίας φυλάκισε τον πάπα και μερικούς από τους καρδιναλίους του στη Ρώμη και ο Ροβέρτος Α΄ της Κάπουα έστειλε 300 άνδρες, για να σώσουν την παπική ακολουθία. Ωστόσο, ο Πτολεμαίος Α΄ συνάντησε τα στρατεύματα των Καπουανών στο Φερεντίνο και τους γύρισε πίσω.

Τον Μάρτιο του 1116 ο έπαρχος της Ρώμης Πέτρος απεβίωσε και ο Πασχάλης διόρισε έναν γιο του Πιέρ Λεόνι ως αντικαταστάτη του. Ο λαός εξεγέρθηκε και διόρισε αντ' αυτού τον Πέτρο, μικρανιανιψιό του Πτολεμαίου Α΄. Ο πάπας αναγκάστηκε να καταφύγει στο Aλμπάνo, αλλά όχι πριν επιχειρήσει να αγοράσει την πίστη του Πτολεμαίου Α΄ με την επιχορήγηση της Aριτσία. Στη συνέχεια, ο πάπας στράφηκε στη Ρώμη και, τον Μάιο, ανέλαβε το Τραστέβερε και το φρούριο Φουμόνε. Οι άνδρες του συνέλαβαν τον έπαρχο Πέτρο. Με τον συγγενή του φυλακισμένο, ο Πτολεμαίος Α΄ επιτέθηκε ξανά στον πάπα και νίκησε την πολιτοφυλακή του στο Αλγκίδντιο και απελευθέρωσε τον ανιψιό του. Αυτό ήταν ο καταλύτης για μια ευρύτερη εξέγερση στην Καμπανία και στα Παπικά Κράτη.

Το Πάσχα του 1117 έφτασε ο βασιλιάς και ο πάπας τράπηκε σε φυγή. Ο Πτολεμαίος Α΄ υπέβαλε γρήγορα φόρο τιμής στον κοσμικό δεσπότη. Επιβεβαιώθηκε σε όλες τις κτήσεις τού παππού του υπάτου Γρηγορίου. Η δύναμή του επεκτάθηκε μέχρι τη Σαμπίνα. Κατείχε το λιμάνι της Αστούρα, αφού αποσπάστηκε από τη Ρωμαϊκή Εκκλησία. Ονομάστηκε δούκας και ύπατος Ρωμαίων (*dux et consul Romanorum*) και επίσημα πρίγκιπας του Λατίου. Σε αυτό το σημείο, ο γιος του ονομάστηκε επίσης κόμης και αυτός ο νεότερος Πτολεμαίος Β΄ δόθηκε σε γάμο με τη Μπέρτα, νόθη κόρη του Ερρίκου Ε΄.

Στις 5 Φεβρουαρίου 1105, μετά από πολέμους με τη Γαέτα, ο Πτολεμαίος Α΄ είχε επιβεβαιώσει με συνθήκη την ασφάλεια των εμπόρων της Γκαέτας στις περιοχές του. Τώρα, οι πόλεμοι με τη Γκαέτα ξεκίνησαν (προσωρινά).

Ο Πτολεμαίος Α΄ και ο ανιψιός του ο έπαρχος κρατούσαν το Καστέλ Σαντ'Άντζελο. Ο Πέτρος Κολόννα και ο Ράιναλντ Σαναμπάλντι στράφηκαν στο πλευρό τού πάπα και, αμέσως μετά τα Χριστούγεννα, ο Πτολεμαίος Α΄ και οι υπόλοιποι που ήταν υπέρ του βασιλιά στη Ρώμη αναγκάστηκαν να φύγουν από τον πάπα. Ο Πασχάλιος Β΄ σύντομα απεβίωσε.

Οικογένεια
----------

Νυμφεύτηκε και είχε τέκνο:

* Πτολεμαίος Β΄ απεβ. 1153, κόμης του Τούσκουλου.

Πηγές
-----

* Γρηγορόβιος, Φερδινάνδος. *Η Ρώμη στο Μεσαίωνα Τόμ.* *IV Μέρος 1*. 1905.
* Lexikon des Mittelalters: *Ptolemaeus (Tolomeo) I. Graf von Tusculum* .

Παραπομπές σε πηγές
-------------------
Ο **Ρονάλντο Γιουτζίν "Ρον" Ριβέρα** (γεννημένος στις 7 Ιανουαρίου 1962) είναι προπονητής και πρώην παίκτης του Αμερικανικού ποδοσφαίρου και νυ επικεφαλής προπονητής των Carolina Panthers του Εθνικού Πρωταθλήματος Ποδοσφαίρου (NFL).

Ο Ριβέρα έπαιξε κολλεγιακό ποδόσφαιρο στο Πανεπιστήμιο της Καλιφόρνια στο Μπέρκλεϊ και αναγνωρίστηκε ως ένας εκ των καλύτερων αμυντικών. Επιλέχθηκε στο δεύτερο γύρο του ντραφτ του 1984 από τους Chicago Bears και ήταν αναπληρωματικός στην ομάδα του 1985 που κέρδισε το 20ο Σούπερμπολ.

Ως προπονητής, ο Ριβέρα ήταν συντονιστής 'αμυνας για τους Chicago Bears το 2006 όταν κατέκτησαν τον τίτλο της περιφερειακής κατηγορίας και ήταν φιναλίστ στο 31ο Σούπερ Μπόουλ. Το 2011 ανέλαβε επικεφαλής προπονητής των Carolina Panthers. Ο Ριβέρα έλαβε τη διάκριση του Προπονητή της Χρονιάς από το Associated Press το 2013 και το 2015. Από τότε που ανέλαβε τους Carolina Panthers έχει οδηγήσει την ομάδα σε τρεις συνεχόμενες κατακτήσεις τίτλου κατηγορίας και μια εμφάνιση στο 50ο Σούπερ Μπόουλ, όπου ηττήθηκε από τους Ντένβερ Μπρόνκος.

Αναφορές
--------

1. ↑  www.crossedsabres.org/sports/2020/06/12/interview-with-redskins-coach-ron-rivera/.
2. ↑  Ανακτήθηκε στις 4  Μαρτίου 2021.
3. ↑  Ron Rivera hired as Panthers' coach.
**Προσήνεμος** είναι ο προσβαλλόμενος από ανέμους. 

Στη ναυτική ορολογία **προσήνεμος** ή **προσήνεμη πλευρά** λέγεται συνήθως η πλευρά του πλοίου, ή οποιουδήποτε σκάφους, λέμβου κλπ, κατά το χρόνο που προσβάλλεται από τον υφιστάμενο άνεμο ή τον κυματισμό (ως προϊόν του ανέμου).  
 
Ακριβώς, κατά τον ίδιο αυτό χρόνο και κατ΄ αντίθεση, η άλλη πλευρά του πλοίου καλείται **υπήνεμος** ή **υπήνεμη πλευρά** όπου και φέρεται ως προστατευμένη πλευρά.

Από την υπήνεμη πλευρά του πλοίου γίνεται η χρήση των σωστικών μέσων, η προσέγγιση των ναυαγών ή είναι δυνατή η ασφαλής προσέγγιση λέμβων.

Όταν χαρακτηρίζεται ένας όρμος ως υπήνεμος θα πρέπει πάντα να προσδιορίζεται και για ποιας διευθύνσεως ανέμων τυγχάνει τέτοιου χαρακτήρα, ειδικότερα όταν γίνεται περιγραφή και δεν συνοδεύεται με χάρτη.

Η ορολογία μπορεί να χρησιμοποιηθεί αντίστοιχα και για βουνά, όπου προσήνεμη είναι η πλευρά του βουνού που είναι εκτεθειμένη στον άνεμο και υπήνεμη η πλευρά που προστατεύεται από το βουνό.
Η **Σίντνεϊ Μπέρνις Σουίνι** (12 Σεπτεμβρίου 1997) είναι Αμερικανίδα ηθοποιός, γνωστή για τους ρόλους της ως Κάσι Χόγουαρντ στη σειρά του HBO *Euphoria*, της Έιμελιν Αντάριο στη σειρά του Netflix *Everything Sucks!* και της Έντεν Σπένσερ στη σειρά του Hulu *The Handmaid's Tale*.

Βιογραφία
---------

### Πρώτα χρόνια

Η Σουίνι έχει έναν μικρότερο αδερφό που ονομάζεται Τρεντ, η μητέρα της είναι δικηγόρος και ο πατέρας της γιατρός. Ο πρώτος της ρόλος ήταν σε μια ανεξάρτητη ταινία για την οποία είχε πάει στη γενέτειρά της για οντισιόν. Μόλις οι γονείς της πείστηκαν για την καριέρα της ως ηθοποιός, μετακόμισε στο Λος Άντζελες.

### Επαγγελματική καριέρα

Η Σουίνι ήταν guest star σε διάφορες τηλεοπτικές σειρές όπως το *90210*, το *Criminal Minds*, το *Grey's Anatomy* και το *Pretty Little Liars*.

Ο πρώτος της πρωταγωνιστικός ρόλος σε τηλεοπτική σειρά ήταν στο Netflix, όπου έπαιξε την Έιμελιν Αντάριο στο *Everything Sucks!*. Αργότερα, συμμετείχε στη μίνι σειρά του HBO *Sharp Objects*, όπου έπαιξε την Αλίκη.

Το 2018, είχε έναν δεύτερο ρόλο στη σειρά του Hulu *The Handmaid's Tale*, υποδυόμενη την Έντεν Σπένσερ, και το 2019, πήρε έναν πρωταγωνιστικό ρόλο στη σειρά του HBO *Euphoria*, ως Κάσι Χόγουαρντ, μοιράζοντας ένα καστ με ηθοποιούς όπως η Zendaya και ο Τζέικομπ Ελόρντι.

Στον κινηματογράφο συμμετείχε το 2020, στα χέρια του Κουέντιν Ταραντίνο, στην ταινία *Once Upon a Time in Hollywood*, όπου έπαιξε την Σνέικ. Επιπλέον, έχει πρωταγωνιστικό ρόλο και στην ταινία *Clementine*, όπου υποδύεται την Λάνα.

Το 2021, πρωταγωνίστησε στη μίνι σειρά του HBO *The White Lotus*, στον ρόλο της Ολίβια Μοσμπάτσερ, και στην ταινία του Netflix *Maw of the Night*, στον ρόλο της βρικόλακα Έβα.

### Προσωπική ζωή

Το 2022 ανακοίνωσε τον αρραβώνα της με τον Τζόναθαν Νταβίνο, τον σύντροφό της από το 2018.

Παραπομπές
----------

1. ↑  Ανακτήθηκε στις 21  Μαΐου 2019.
2. ↑  Thompson, Avery (15 Φεβρουαρίου 2018). «'Everything Sucks!' Star Sydney Sweeney Reveals Her Character Is Inspired By Gwen Stefani & More». *Hollywood Life* (στα Αγγλικά). Ανακτήθηκε στις 13 Σεπτεμβρίου 2022.
3. ↑  «https://twitter.com/sydney\_sweeney/status/965621365939343360». *Twitter*. Ανακτήθηκε στις 13 Σεπτεμβρίου 2022.  Εξωτερικός σύνδεσμος στο `|title=` (βοήθεια)
4. ↑  «Who Plays Cassie On 'Euphoria'? Sydney Sweeney Has Had A Major Few Years». *Bustle* (στα Αγγλικά). Ανακτήθηκε στις 13 Σεπτεμβρίου 2022.
5. ↑  Galuppo, Mia· Galuppo, Mia (27 Αυγούστου 2018). «Danny Strong, Sydney Sweeney Join 'Once Upon a Time in Hollywood' (Exclusive)». *The Hollywood Reporter* (στα Αγγλικά). Ανακτήθηκε στις 13 Σεπτεμβρίου 2022.
6. ↑  N'Duka, Amanda· N'Duka, Amanda (5 Οκτωβρίου 2017). «'StartUp's Otmara Marrero, Sydney Sweeney & More Cast In 'Clementine'». *Deadline* (στα Αγγλικά). Ανακτήθηκε στις 13 Σεπτεμβρίου 2022.
7. ↑  Albertini (12 Μαΐου 2021). «'The White Lotus': HBO desvela la fecha de estreno y primeras imágenes de la nueva miniserie del creador de 'Iluminada'». *Espinof* (στα Ισπανικά). Ανακτήθηκε στις 13 Σεπτεμβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1384154741632353110004
* LCCN: no2019003369

 |

 |
Ο **Σαμ Χιντς** (Samuel Archibald Anthony Hinds, γενν. το 1943) είναι διπλωματούχος χημικός μηχανικός και πολιτικός από τη Γουιάνα, πρωθυπουργός της χώρας από το 1999 ως το 2015. Είναι παντρεμένος με την Υβόν και έχει 3 παιδιά.

Καριέρα
-------

Γεννήθηκε στις 27 Δεκεμβρίου 1943. Ολοκλήρωσε τις σπουδές του Χημικού Μηχανικού στον Καναδά. Για πρώτη φορά έγινε πρωθυπουργός στις 9 Οκτωβρίου του 1992 και υπηρέτησε στο αξίωμα μέχρι τις 17 Μαρτίου του 1997, επί προεδρίας του Τσέντι Τζάγκαν, ο οποίος απεβίωσε το 1997.

Στη συνέχεια έγινε ο ίδιος πρόεδρος αλλά παραιτήθηκε στις 19 Δεκεμβρίου της ίδιας χρονιάς, υπέρ της χήρας του προκατόχου του, Τζάνετ Τζάγκαν. Η τελευταία τον διόρισε ξανά πρωθυπουργό, στις 22 Δεκεμβρίου του 1997. 

Τον Αύγουστο του 1999, η Τζάγκαν παραιτήθηκε και αντικατέστησε προσωρινά το Χιντς με τον Μπάρατ Τζάγκντεο (9 Αυγούστου 1999), ο οποίος αυτόματα έγινε πρόεδρος και διόρισε πρωθυπουργό τον Σαμ Χιντς, στις 11 Αυγούστου 1999.

Έπειτα από τη διεξαγωγή των εκλογών στις 28 Αυγούστου του 2006 η κυβέρνηση επανεξελέγη. Ο Χιντς ορκίστηκε ξανά πρωθυπουργός στις αρχές Σεπτεμβρίου. Το 2006 το όνομά του δόθηκε σε ένα νέο είδος σαύρας (Kaieteurosaurus hindsi).

Τον Μάιο του 2015 τον διαδέχθηκε στην πρωθυπουργία ο Μόουζες Ναγκαμούτου.

Παραπομπές
----------

1. ↑  Ανακτήθηκε στις 10  Ιουλίου 2019.
2. 1 2  Ανακτήθηκε στις 10  Οκτωβρίου 2022.
3. ↑  Ανακτήθηκε στις 10  Οκτωβρίου 2022.
4. ↑  Ανακτήθηκε στις 10  Οκτωβρίου 2022.
5. ↑  Βιογραφικά στοιχεία
6. ↑  «Πρώην πρόεδροι της Γουιάνας». Αρχειοθετήθηκε από το πρωτότυπο στις 28 Αυγούστου 2008. Ανακτήθηκε στις 18 Μαΐου 2009.
7. ↑  «New lizard genus discovered in Guyana». Αρχειοθετήθηκε από το πρωτότυπο στις 24 Φεβρουαρίου 2011. Ανακτήθηκε στις 18 Μαΐου 2009.
Ο **Σβιατοσλάβ Β΄ Ιζιασλάβιτς**, ρωσ. Святослав II Ярославич (1027 - 27 Δεκεμβρίου 1077) από τον Οίκο των Ρουρικιδών-Τσέρνιγοβ ήταν πρίγκιπας του Βλαντίμιρ (π. 1040-54), του Τσέρνιγοβ (1054-77) και μεγάλος πρίγκιπας του Κιέβου (1073-77).

Βιογραφία
---------

Ήταν γιος του Γιαροσλάβ Α΄ του Σοφού, πρίγκιπα του Νόβγκοροντ και της Ίνγκεγκερντ των Μούνσο, κόρης του Όλαφ Σκότκονουνγκ της Σουηδίας. Βαπτίστηκε Νικόλας.

Όσο ζούσε ο πατέρας του, κυβερνούσε το πριγκιπάτο του Βλαντίμιρ στη Βολινία (π. 1040-54). Ο Γιαροσλάβ Α΄ με τη διαθήκη του διαίρεσε τη χώρα των Ρώσων του Κιέβου στους πέντε γιούς του. Ο Σβιατοσλάβ Β΄ μαζί με τους αδελφούς του Ιζιασλάβ Α΄ του Κιέβου και Βσέβολοντ Α΄ του Κιέβου απετέλεσαν μία *τριανδρία* πριγκίπων, που επέβλεπε τις υποθέσεις των Ρώσων ως το 1072. Οι τρεις τους πολέμησαν από κοινού εναντίον των εχθρών τους, όπως των νομάδων Ογκούζων Τούρκων, αλλά και εναντίον συγγενών τους, όπως του Βσεσλάβ του Πολότσκ (γιου του εξαδέλφου τους). Οι Κουμάνοι νίκησαν τους τρεις αδελφούς το φθινόπωρο του 1068· πάντως ο Σβιατοσλάβ Β΄ έδιωξε μία ομάδα Κουμάνων, που λεηλατούσαν το πριγκιπάτο του.

Η τριανδρία διερράγη, όταν ο Σβιατοσλάβ Β΄, υποστηριζόμενος από τον νεότερο αδελφό του Βσέβολοντ Α΄, εκθρόνισε τον μεγαλύτερο αδελφό του Ιζιασλάβ Α΄ το 1073. Ανέθεσε τη σύνταξη δύο (τουλάχιστον) θεολογικών έργων· κατά τα άλλα η σύντομη ηγεμονία του ήταν ομαλή.

Οικογένεια
----------

Νυμφεύτηκε μεταξύ των ετών 1043-47 (κατά τον ιστορικό Μαρτίν Ντίμνικ) την Κιλικίγια/Καικιλία (σύμφωνα με το *Συνοδικό Λιουμπέτσκι*). Μία ζωγραφική στο Ιζμπόρνικ του 1073 τον παριστά με τη σύζυγό του και πέντε τέκνα:

* Βυσεσλάβα π. 1047-μετά το 1089, παντρεύτηκε τον Μπολέσλαφ Β΄ των Πιαστ τον *Γενναιόδωρο*, δούκα, μετά βασιλιά, της Πολωνίας.
* Γκλεμπ π. 1052-1078, πρίγκιπας του Νόβγκοροντ, Τμουταρακάν, Κιέβου.
* Ολέγκ Α΄ π. 1052-1115, πρίγκιπας του Τσέρνιγοβ.
* Νταβίντ απεβ. 1123, πρίγκιπας του Μουρόμ, Τσέρνιγοβ.
* Ρόμαν π. 1052-1079, πρίγκιπας του Τμουταρακάν.

Φαίνεται πως έκανε δεύτερο γάμο με την Όντα, αδελφή του Μπούρχαρτ κοσμήτορα του Τρηρ (σύμφωνα με τους Γερμανούς χρονικογράφους), περί το 1065. Ήταν κόρη του Λοθαρίου-Ούντο Α΄ μαργράβου του Νόρντμαρκ και συγγενής του Ερρίκου Γ΄ των Σαλίων βασιλιά της Γερμανίας. Τέκνο τους ήταν ο:

* Γιαροσλάβ, πρίγκιπας του Μουρόμ & Τσέρνιγοβ.

Όταν απεβίωσε ο Σβιετοσλάβ Α΄, η Όλγα και ο γιος της μετακόμισαν στη Γερμανία.

Πηγές
-----

* *The Russian Primary Chronicle: Laurentian Text* (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. (ISBN 978-0-915651-32-0).
* "The Narrative, Passion, and Encomium of Boris and Gleb" In Kantor, Marvin (1983). *Medieval Slavic Lives of Saints and Princes*. University of Michigan. (ISBN 0-930042-44-1).

Παραπομπές
----------

1. ↑  *Faceted Application of Subject Terminology*. 1478240. Ανακτήθηκε στις 9  Οκτωβρίου 2017.
2. ↑  (παλαιά ανατολικοσλαβική γλώσσα) *Svyatoslav's Miscellanies*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38364807
* LCCN: n85263754
* ISNI: 0000 0000 2884 4142
* GND: 1076012388

 |

 |
Το **πτηνοκτόνο** είναι οποιαδήποτε ουσία (συνήθως ένα χημικό) που χρησιμοποιείται για να σκοτώσει πουλιά.

Στην κατηγορία περιλαμβάνονται η στρυχνίνη, το DRC-1339 (υδροχλωρική 3-χλωρο-4-μεθυλανιλίνη), το CPTH (3-χλωρο-p-τολουιδίνη), και το Αβιτρολ (4-αμινοπυριδίνη). Επίσης, η χλωραλόζη. Στο παρελθόν, έχουν χρησιμοποιηθεί συμπυκνωμένα σκευάσματα παραθείου σε πετρέλαιο diesel με εναέριο ψεκασμό πάνω στις αποικίες φωλιάσματος των πουλιών.

Παραπομπές
----------

1. ↑  «Τύποι προϊόντων - ECHA». *echa.europa.eu*. Ανακτήθηκε στις 29 Οκτωβρίου 2018.
2. ↑  «Τα βιοκτόνα προϊόντα στην Ελλάδα» (PDF).
3. ↑  Wegler, hrsg. von R. (1970). *Chemie der Pflanzenschutz- und Schädlingsbekämpfungsmittel / 1. Einführung, Insektizide, Chemosterilantien, Repellents, Lockstoffe, Akarizide, Nematizide, Vogel- bzw. Säugetierabschreckmittel, Rodentizide*. Berlin: Springer. ISBN 0387047824. 263581892.
Ο **Χρήστος Σταμπέλος** (1914-1985) ήταν Έλληνας υπουργός, από τους πρώτους που εργάστηκαν για την ΕΟΚ και το Συμβούλιο της Ευρώπης. Διετέλεσε υπουργός Εργασίας σε υπηρεσιακές κυβερνήσεις.

Ειδικότερα, ο Σταμπέλος υπηρέτησε στην κυβέρνηση του Πιπινέλη από τις 3 Σεπτεμβρίου ως τις 28 Σεπτεμβρίου 1963, στην υπηρεσιακή κυβέρνηση του Ιωάννη Παρασκευόπουλου από τις 31 Δεκεμβρίου 1963 ως τις 19 Φεβρουαρίου 1964 και για τελευταία φορά από τις 22 Δεκεμβρίου 1966 ως τις 3 Απριλίου 1967, στην υπηρεσιακή κυβέρνηση του Ιωάννη Παρασκευόπουλου.

Βιογραφία
---------

### Σταδιοδρομία

Γεννήθηκε στην Αθήνα και σπούδασε νομικά και οικονομικά. Εργάστηκε ως στενοδακτυλογράφος στη Βουλή, σε ηλικία 16 ετών και πριν την γερμανική Κατοχή διετέλεσε Νομάρχης Θράκης. Την περίοδο της Κατοχής, ανέπτυξε αντιστασιακή δράση, για την οποία καταδικάστηκε τρεις φορές στην εσχάτη των ποινών.
Το 1950 έγινε ειδικός σύμβουλος του υπουργείου Εργασίας και έπειτα από την κατάργηση της θέσης ανέλαβε γενικός διευθυντής (ως το 1967).
Ως υπουργός αγωνίστηκε για την υπογραφή συμβάσεων εργασίας για τους Έλληνες μετανάστες και εργάτες.
Τιμήθηκε με δεκάδες παρασήμων, μεταξύ των οποίων και του Φοίνικα.

### Θάνατος

Ο Χρήστος Σταμπέλος υποβλήθηκε σε εγχείρηση καρδιάς στις ΗΠΑ και πέθανε στο Νοσοκομείο Σωτηρία της Αθήνας στις 15 Αυγούστου 1985 από οξεία καρδιακή ανεπάρκεια, λόγω καθολικής πνευμονίας. Η κηδεία του έγινε την επομένη, από τον ιερό ναό Αγίου Λαζάρου του Πρώτου Νεκροταφείου Αθηνών. Ήταν παντρεμένος και είχε έναν γιο και μία κόρη.

Παραπομπές
----------

1. 1 2 3  Τα Νέα, 16 Αυγούστου 1985, σελ. 7.
2. ↑  «rulers.org». Αρχειοθετήθηκε από το πρωτότυπο στις 17 Οκτωβρίου 2007. Ανακτήθηκε στις 2 Μαρτίου 2015.
3. ↑  κυβέρνηση Παρασκευόπουλου, από την ιστοσελίδα της Γενικής Γραμματείας Κυβέρνησης
4. ↑  Τα Νέα, "Από καθολική πνευμονία πέθανε ο Χρήστος Σταμπέλος", 17 Αυγούστου 1985, σελ. 7.
5. ↑  Τα Νέα, 16 Αυγούστου 1985, σελ. 40.
Συντεταγμένες: 40°4′48″N 20°8′24″E﻿ / ﻿40.08000°N 20.14000°E﻿ / 40.08000; 20.14000

Το **Στάδιο Αργυροκάστρου** (αλβανικά: *Stadiumi Gjirokastra*‎) είναι πολλαπλών χρήσεων στάδιο στο Αργυρόκαστρο της Αλβανίας. Χρησιμοποιείται κυρίως για ποδοσφαιρικές αναμετρήσεις, ενώ αποτελεί έδρα της ΚΣ Λουφτεράρι Αργυροκάστρου. Το στάδιο έχει χωρητικότητα 8.400 θεατών. Το 2016, πραγματοποιήθηκαν εκτεταμένες εργασίες ανακαίνισής του, οι σημαντικότερες ως προς το μέγεθός τους από την ημερομηνία ανέγερσής του, το 1972

Ανακαίνιση
----------

Έπειτα από την επάνοδο της Λουφτεράρι στην Αλβανική Σουπερλίγκα το 2016, το στάδιο έχριζε ολικής ανακαίνισης προκειμένου να είναι σε θέση να πληρεί τα κριτήρια φιλοξενίας αγώνων επιπέδου πρώτης κατηγορίας. Οι εργασίες εντός του σταδίου ξεκίνησαν κατά τη διάρκεια του Αυγούστου του 2016, με αντικατάσταση του χλοοτάπητα και τοποθέτηση πλαστικών καθισμάτων κατά μήκος των κερκίδων του σταδίου. Η πρώτη φάση των εργασιών ανακαίνισης ολοκληρώθηκε τον Νοέμβριο του 2016, με αποτέλεσμα το στάδιο να είναι εκ νέου σε θέση να φιλοξενήσει αναμετρήσεις της Αλβανικής Σουπερλίγκας. Η πρώτη φάση των εργασιών ανακαίνισης αποτελείτο από την αντικατάσταση του χλοοτάπητα, την τοποθέτηση 300 πλαστικών καθισμάτων στην κεντρική κερκίδα, την εγκατάσταση καμερών ασφαλείας, καθώς και την ανακαίνιση των αποδυτηρίων τόσο των παικτών όσο και των διαιτητών. Το συνολικό κόστος των εργασιών οι οποίες πραγματοποιήθηκαν ανήλθε στα 15.000.000 λεκ, ποσό το οποίο αντιστοιχούσε, περίπου, σε €110.000 εκείνη την περίοδο, ενώ αποτελούσε από κοινού έργο του Δήμου του Αργυροκάστρου, της Αλβανικής Ομοσπονδίας Ποδοσφαίρου, καθώς και του ιδιοκτήτη του συλλόγου, Γκριγκόρ Τάβο. Η πρώτη αναμέτρηση για την αγωνιστική σεζόν 2016-17 η οποία έλαβε χώρα στο στάδιο ήταν απέναντι στην Παρτιζάνι, η οποία ολοκληρώθηκε με τελικό ισόπαλο αποτέλεσμα 1–1, παρουσία, περίπου, 3.000 φιλάθλων.

Παραπομπές
----------

1. ↑  (Αγγλικά) Worldstadiums. «Stadia in Albania». Αρχειοθετήθηκε από το πρωτότυπο στις 25 Ιουλίου 2017. Ανακτήθηκε στις 3 Αυγούστου 2010.
2. ↑  (Αλβανικά) Panorama Sport (9 Αυγούστου 2016). «Nis puna në stadium, Luftëtari luan një muaj jashtë Gjirokastrës». Ανακτήθηκε στις 9 Αυγούστου 2016.
3. ↑  (Αγγλικά) «Luftëtari Gjirokastër vs. Partizani Tirana - 5 November 2016». *Soccerway*. 5 Νοεμβρίου 2016. Ανακτήθηκε στις 27 Σεπτεμβρίου 2020.
Δημοτική Ενότητα Πτελεού. Ανήκει στο νομό Μαγνησίας.
Η **Πτελεός** ήταν μία αρχαία αχαϊκή πόλη της ανατολικής Θεσσαλίας,(στην δυτική πλευρά του σημερινού νομού Μαγνησίας 25 χιλιόμετρα νότια του Αλμυρού) κοντά στην Πύρασο, τη Φυλάκη, την Ίτωνα και στην Αντρώνα σύμφωνα με την Ιλιάδα
. Το όνομά της προέρχεται από το δέντρο *πτελέα*, στη δημοτική φτελιά. Η Πτελεός είχε και λιμάνι, πράγμα που την τοποθετεί ασφαλώς πλησιέστερα στη θάλασσα από ό,τι το σημερινό ομώνυμο χωριό.

Η Πτελεός απέστειλε στρατό στον Τρωικό Πόλεμο και για τον λόγο αυτό αναφέρεται στη ραψωδία Β της *Ιλιάδας*, στον λεγόμενο «Νεών κατάλογο» (Β 697), όπου και χαρακτηρίζεται «λεχεποίην» («χλοώδης»). Η πόλη αναφέρεται και από τον γεωγράφο Στράβωνα (9, 5, 8).

Ομώνυμη αποικία
---------------

Η Πτελεός είχε γνωρίσει (τουλάχιστον σε κάποια περίοδο της ιστορίας της) κάποια οικονομική ή δημογραφική ακμή, καθώς είχε ιδρύσει μία μικρή αποικία στην Ήλιδα, στη δυτική Πελοπόννησο, επίσης αναφερόμενη στον «Νεών κατάλογο» (Β 594) με το ίδιο όνομα: **η Πτελεός**. Αυτός ο οικισμός επίσης μνημονεύεται από τον Στράβωνα (8, 3, 25), αλλά στο ουδέτερο: ***το Πτελεόν***. Στα χρόνια του Στράβωνα το Πτελεόν είχε ήδη ερημωθεί.

Παραπομπές
----------

1. ↑  Όμηρος, Ιλιάδα, 2, 696   

Οἳ δ' εἶχον Φυλάκην καὶ Πύρασον ἀνθεμόεντα   

Δήμητρος τέμενος, **Ἴτωνά τε μητέρα μήλων**,   

ἀγχίαλόν τ' Ἀντρῶνα ἰδὲ Πτελεὸν λεχεποίην,   

τῶν αὖ Πρωτεσίλαος ἀρήϊος ἡγεμόνευε   

μετάφραση Πολυλά 2, 696:  

Ἄνδρες ἡ Πύρασος χλωρή, ποὺ ἡ Δήμητρα ἔχει δάσος,  

**ἡ ῎Ιτων ἡ πολύαρνη** καὶ ἡ Φυλάκη ἐστεῖλαν,  

καὶ τῆς ᾽Αντρῶνος οἱ γιαλοὶ καὶ ἡ Πτελεὸς χλοώδης·  

ὁ ἀνδρεῖος Πρωτεσίλαος ἦτο ἀρχηγός τους πρῶτα·

Πηγές
-----

* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 781
Ο **Χρήστος Τερζόπουλος** (γενν. 1941) είναι Μικρασιατικής καταγωγής Έλληνας εκδότης, γιος του Ευάγγελου Τερζόπουλου. Διαδέχθηκε τον πατέρα του στη διεύθυνση της οικογενειακής επιχείρησης, η οποία, μεταξύ πολλών άλλων, εξέδωσε επί σειρά ετών το περιοδικό *ΓΥΝΑΙΚΑ* και με έναρξη το 1966  έως το 2013 πολλούς, διαφορετικούς τίτλους κόμικς με πρωταγωνιστές εικονογραφημένους ήρωες του Γουώλτ Ντίσνεϋ. Από το 2012 και για ένα σύντομο διάστημα, την ηγεσία των εκδόσεων Disney ανέλαβε ένα από τα πέντε παιδιά του, ο γιος του, Ντέιβιντ Τερζόπουλος (παιδί της Αμερικανίδας, δεύτερης συζύγου του Χρ. Τερζόπουλου).

Παραπομπές
----------

1. ↑  «Ο Μίκυ Μάους… και η τυπογραφία - Χανιώτικα Νέα». 26 Σεπτεμβρίου 2020. Ανακτήθηκε στις 8 Ιουνίου 2023.
2. ↑  «Εφερε τον Μίκυ στην Ελλάδα και αντιμετωπίζει την κρίση ως... Μακ Ντακ». *Η Εφημερίδα των Συντακτών*. 15 Φεβρουαρίου 2015. Ανακτήθηκε στις 8 Ιουνίου 2023.
Το **Στάδιο 20ής Ιουλίου Κερύνειας**(τουρκικά: *Girne 20 Temmuz Stadyumu*), νομίμως επίσημα, βάσει της Κυπριακής Δημοκρατίας, **Δημητριάδειο Στάδιο** είναι γήπεδο στην κατεχόμενη Κερύνεια της κατεχόμενης Κύπρου. Έχει χωρητικότητα 1.500 θέσεων, ενώ διαθέτει και δημοσιογραφικά θεωρία για την τηλεοπτική κάλυψη αγώνων. Αποτελεί έδρα των αθλητικών συλλόγων Ντογάν Τουρκ Μπιρλιγί και Τουρκ Ότζαγι Λιμασόλ.

Ιστορία
-------

Το στάδιο, ως Στάδιο ΓΣ Πράξανδρος εγκαινιάστηκε στις 29 Οκτωβρίου 1972 από τον Υπουργό Παιδείας της Κύπρου Ανδρέα Κούρο και τον πρόεδρο του ΚΟΑ Ανδρέα Γκαράνη.

Στην κατασκευή του σταδίου χρησιμοποιήθηκαν ακατάλληλες πέτρες στο υπόστρωμα κάτω από το γρασίδι. Εξαιτίας αυτού του γεγονότος το στάδιο πλημμύριζε τον χειμώνα

Επίσημα, βάσει του νόμιμου ιδιοκτήτη Γ. Σ. Πράξανδρου φέρει την ονομασία Δημητριάδειο Στάδιο και είναι η φυσική έδρα του Γ.Σ. Πράξανδρος που λόγω της τουρκικής κατοχής της πόλης της Κερύνειας δραστηριοποιείται ως προσφυγικός σύλλογος προσωρινά στη Λευκωσία, όπως και των άλλων προσφυγικών συλλόγων της Κερύνειας ΠΑΕΚ και ΑΕΚ Καραβά. Κατά τη διάρκεια της πρώτης φάσης της τουρκικής εισβολής του 1974 το στάδιο και ο περιβάλλων χώρος του έγιναν θέατρο σκληρών μαχών μεταξύ του τουρκικού στρατού και των δυνάμεων της Εθνικής Φρουράς που υπερασπίζονταν την πόλη, ενώ μετά την κατάληψη της Κερύνειας από τα τουρκικά στρατεύματα, το στάδιο μετονομάστηκε σε *Στάδιο 20ής Ιουλίου*. Το 2011, ανακαλύφθηκε σε τοποθεσία κοντά στο αθλητικό κέντρο ομαδικός τάφος με Ελληνοκύπριους αγνοούμενους.

Ορισμένοι από τους αγώνες του Κυπέλλου Ατατούρκ που διοργανώθηκαν από την Τουρκοκυπριακή Ομοσπονδία Ποδοσφαίρου στο πλαίσιο της Ημέρας Νεολαίας και Αθλητισμού στις 19 Μαΐου 2009 πραγματοποιήθηκαν στο συγκεκριμένο γήπεδο.

Χρήση
-----

Το γήπεδο σήμερα χρησιμοποιείται κατά κύριο λόγο για ποδοσφαιρικούς αγώνες.

Παραπομπές
----------

1. ↑  Κρίκετ στο «Γήπεδο 20ής Ιουλίου» sigmalive.com
2. ↑  20 Temmuz Mete Adanır Stadyumu açıldı kibrisgazetesi.com
3. 1 2  *ΑΘΛΗΤΙΚΑ ΣΤΑΔΙΑ και ΕΓΚΑΤΑΣΤΑΣΕΙΣ*. ΡΙΚ. 23 Οκτωβρίου 2019. Συμβαίνει στα 11:18. Αρχειοθετήθηκε από το πρωτότυπο (ηλεοπτική παραγωγή) στις 23 Οκτωβρίου 2019. Ανακτήθηκε στις 23 Οκτωβρίου 2019.
4. ↑  *ΑΘΛΗΤΙΚΑ ΣΤΑΔΙΑ και ΕΓΚΑΤΑΣΤΑΣΕΙΣ*. ΡΙΚ. 23 Οκτωβρίου 2019. Συμβαίνει στα 14:18. Αρχειοθετήθηκε από το πρωτότυπο (ηλεοπτική παραγωγή) στις 23 Οκτωβρίου 2019. Ανακτήθηκε στις 23 Οκτωβρίου 2019.
5. 1 2  Παπαδάκης, Μικαέλο; Μιλτιάδους, Ηρόδοτος (5 Ιουνίου 2011). «Ο χρόνος πάγωσε στα κατεχόμενα στάδια». *Η Καθημερινή - Αθλητισμός* (Λευκωσία): σελ. 5. Αρχειοθετήθηκε από το πρωτότυπο στις 2018-08-30.. Ανακτήθηκε στις 2018-08-30.
6. ↑  Κοντός, Δημήτρης (1 Νοεμβρίου 2013). «Οδοιπορικό στην Κύπρο: Το ματωμένο μπάσκετ του '74». *onsports.gr*. Αρχειοθετήθηκε από το πρωτότυπο στις 30 Αυγούστου 2018. Ανακτήθηκε στις 30 Αυγούστου 2018.

Εξωτερικοί σύνδεσμοι
--------------------

* Girne 20 Temmuz Stadı europlan-online.de


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Girne 20 Temmuz Stadyumu  της Τουρκικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Πρόγραμμα για την επικύρωση της δασικής πιστοποίησης** ή **Πρόγραμμα για την προώθηση της δασικής πιστοποίησης** (**PEFC, Programme for the Endorsement of Forest Certification**) είναι μια διεθνής, μη κερδοσκοπικού χαρακτήρα, μη-κυβερνητική οργάνωση, η οποία προωθεί τη βιώσιμη διαχείριση των δασών μέσω ανεξάρτητης πιστοποίησης από τρίτα μέρη. Θεωρείται ιδανικό σύστημα πιστοποίησης για μικρούς ιδιοκτήτες δασών.

Στο πρόγραμμα αυτό περιλαμβάνονται 35 ανεξάρτητα εθνικά συστήματα δασικής πιστοποίησης τα οποία καλύπτουν πάνω από 240 εκατομμύρια εκτάρια πιστοποιημένων δασών, καθιστώντας το μεγαλύτερο σύστημα πιστοποίησης των δασών παγκοσμίως, περίπου τα δύο τρίτα των πιστοποιημένων δασών σε όλο τον κόσμο. Έχει έδρα στη Γενεύη της Ελβετίας.

Μαζί με το Συμβούλιο Δασικής Διαχείρισης (FSC, Forest Stewardship Council) είναι ένα από τα δυο συστήματα πιστοποίησης της αειφορικής διαχείρισης των δασών.

Παραπομπές
----------

1. ↑  «Σκέψου Πράσινα». Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 15 Φεβρουαρίου 2013.
2. ↑  «Forest Products Annual Market Review, 2008-2009» (PDF). Αρχειοθετήθηκε από το πρωτότυπο (PDF) στις 17 Ιουλίου 2010. Ανακτήθηκε στις 15 Φεβρουαρίου 2013.
3. ↑  «PEFC Members Schemes». Αρχειοθετήθηκε από το πρωτότυπο στις 12 Φεβρουαρίου 2009. Ανακτήθηκε στις 15 Φεβρουαρίου 2013.
4. ↑  UNECE/FAO Forest Annual Market Review 2011-2012
5. ↑  Νομοθεσία και Προδιαγραφές που αφορούν το ξύλο, Μιχάλης Σκαρβέλης, Τμήμα Σχεδιασμού και Τεχνολογίας Ξύλου και Επίπλου, ΤΕΙ Λάρισας

Εξωτερικοί σύνδεσμοι
--------------------

* www.pefc.org/ Επίσημη ιστοσελίδα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Programme for the Endorsement of Forest Certification  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στα μαθηματικά, οι **ροπές** είναι μεγέθη του σχήματος μιας συνάρτησης. Χρησιμοποιούνται τόσο στη μηχανική όσο και στην στατιστική. Αν η συνάρτηση είναι η πυκνότητα, τότε η μηδενική ροπή είναι η συνολική μάζα, η πρώτη ροπή δια την μηδενική είναι το κέντρο μάζας και η 2η ροπή είναι η ροπή αδράνειας. Αν η συνάρτηση είναι κατανομή (πυκνότητα) πιθανότητας, η μηδενική ροπή είναι η συνολική πιθανότητα (=1), η πρώτη ροπή είναι η μέση τιμή, η 2η ροπή είναι η διακύμανση, η 3η ροπή είναι η λοξότητα και η τέταρτη ροπή είναι η κύρτωση της συνάρτησης. Η μαθηματική έννοια είναι άμεσα συνυφασμένη με την έννοια της ροπής στη φυσική.
To **Στάμφορντ Μπριτζ** (αγγλικά: *Stamford Bridge*) είναι ποδοσφαιρικό γήπεδο που βρίσκεται στην περιοχή Φούλαμ της πόλης του Λονδίνου στην Αγγλία. Το γήπεδο είναι η έδρα της ποδοσφαιρικής ομάδας της Τσέλσι. Η χωρητικότητα του είναι 41.663 θεατές.

Ιστορία του γηπέδου
-------------------

Το γήπεδο εγκαινιάστηκε στις 28 Απριλίου 1877 και τα πρώτα χρόνια χρησιμοποιήθηκε από την Αθλητική Λέσχη του Λονδίνου μέχρι το 1905.Το 1904 το γήπεδο αγοράστηκε από τα αδέρφια Γκάς και Τζέι ΤΙ Μιαρς, οι οποίοι αγοράζοντας και μια επιπλέον γειτονική έκταση δημιούργησαν ένα καθαρά ποδοσφαιρικό γήπεδο. Το νέο στάδιο σχεδίασε ο αρχιτέκτονας Άρτσιμπαλντ Λέιτς.

Αρχικά, οι αδερφοί Μιαρς πρόσφεραν το Στάμφορντ Μπριτζ στην ομάδα της περιοχής, την Φούλαμ ΦΚ, αλλά δεν βρήκαν ανταπόκριση. Τότε αποφάσισαν να ιδρύσουν ένα νέο σωματείο, στο οποίο να ανήκει το γήπεδο. Έτσι η Τσέλσι ιδρύθηκε για να στεγαστεί στο νέο γήπεδο, σε αντίθεση με τις περισσότερες ομάδες που πρώτα ιδρύθηκαν κι αργότερα στεγάστηκαν σε δικό τους γήπεδο. Επειδή υπήρχε ήδη ομάδα με το όνομα της συνοικίας, η Φούλαμ, έδωσαν την ονομασία Τσέλσι στον σύλλογο, δηλαδή το όνομα της γειτονικής περιοχής, αφού απέρριψαν διάφορες ιδέες, όπως Κένσιγκτον ΦΚ, Στάμφορντ Μπριτζ ΦΚ και Λόνδινο ΦΚ.

Φωτογραφία του καινούργιου Στάμφορντ Μπριτζ το 1905
Το αυθεντικό Στάμφορντ Μπριτζ είχε χωρητικότητα 100.000 θέσεων, κυρίως ορθίων και από τις αρχές της δεκαετίας του ’30 είχε μια σκεπαστή εξέδρα, την Shed End, που ήταν ο χώρος των φανατικών οπαδών. Το 1935 σημειώθηκε το πρώτο επίσημο ρεκόρ προσέλευσης 82.905 θεατών σε αγώνα πρωταθλήματος εναντίον της Άρσεναλ. Όμως, στις 13 Νοεμβρίου 1945 πάνω από 100.000 συγκεντρώθηκαν για να παρακολουθήσουν το φιλικό αγώνα της Τσέλσι εναντίον της Ντιναμό Μόσχας, χωρίς να καταμετρηθούν ακριβώς.

Τη δεκαετία του ’70 το γήπεδο ανακαινίστηκε και η χωρητικότητά του περιορίστηκε σε 50.000 θέσεις καθήμενων θεατών. Η δαπάνη της ανακαίνισης ήταν μεγάλη και ο σύλλογος κόντεψε να χάσει το γήπεδο που ήταν ενέχυρο στους δανειστές. Μόλις τη δεκαετία του ’90 η ομάδα συνήλθε από τα χρέη της ανακαίνισης.

Για να αποφευχθούν στο μέλλον τα οικονομικά προβλήματα που προέκυψαν από την περιπέτεια αυτή, τα δικαιώματα του γηπέδου έχουν παραχωρηθεί στον μη κερδοσκοπικό οργανισμό "Chelsea Pitch Owners", ο οποίος κατέχει και την ιδιοκτησία του ονόματος. Έτσι αν κάποιος θελήσει να μετακινήσει το σύλλογο σε άλλο στάδιο, δεν μπορεί να χρησιμοποιήσει το όνομα "Τσέλσι".

Ο μέσος όρος θεατών που παρακολουθεί την ομάδα είναι σήμερα πάνω από 40.000, τοποθετώντας το σύλλογο στην πέμπτη θέση στην Αγγλία.Το γήπεδό αναφέρεται συχνά και ως «Μπριτζ».

Παραπομπές
----------

1. ↑  CLUB INFORMATION chelseafc.com
2. ↑  Stadium History chelseafc.com